**SVEUČILIŠTE JOSIPA JURJA STROSSMAYERA U OSIJEKU**

**GRAĐEVINSKI I ARHITEKTONSKI FAKULTET OSIJEK**

**PREDDIPLOMSKI SVEUČILIŠNI STUDIJ ARHITEKTURE I URBANIZMA**

**Obavijest o dodatnoj provjeri znanja, vještina i sposobnosti**

 Dodatna provjera znanja, vještina i sposobnosti (prijemni ispit) za upis na Preddiplomski sveučilišni studij arhitekture i urbanizma održat će se u **ponedjeljak 06. srpnja 2020.** u prostorijama zgrade Građevinskog i arhitektonskog fakulteta Osijek, Vladimira Preloga 3 u sveučilišnom kampusu.

Okvirno vrijeme trajanja je od **9.15 do 14.00 sati** u što je uključena i potrebna pauza.

Svi uredno prijavljeni pristupnici, navedeni u **rasporedu sjednja**, trebaju biti pred južnim ulazom u zgradu fakulteta najmanje 45 minuta prije početka prijemnog ispita, odnosno u **9.15 sati** zbog provedbe epidemioloških mjera.

Pristupnici nakon provedenih epidemioloških mjera trebaju doći u predavonice i učionice na drugom i trećem katu prema **rasporedu sjedenja** napravljenom po abecednom redu koji objavljujemo uz ove informacije.

Nakon zauzimanja odgovarajuće pozicije provedba provjere znanja, vještina i sposobnosti ove godine uključuju sljedeće :

- osnovne upute o provedbi prijemnog ispita i satnici (10.00-10.15 h)

- Test 1 - provjera opće kulture (10.15-11.00 h)

- Test 2 - provjera sposobnosti percepcije prostora (11.00-12.15 h)

- Pauza (12.15-12.30 h)

- Test 3 - provjera likovnih i grafičkih sposobnosti (12.30-13.30 h)

Svi pristupnici trebaju ponijeti sljedeće dokumente i pribor:

* identifikacijski dokument (važeća osobna iskaznica ili putovnica)
* grafitna drvena olovka tvrdoće B do 4B i odgovarajuća gumica za brisanje.

Listove za odgovore i papire za crtanje pristupnici će dobiti na licu mjesta.

Za vrijeme provjere znanja, vještina i sposobnosti nije dopušteno korištenje mobitela, kalkulatora, prijenosnih računala, pametnih satova i sličnih uređaja.

Rezultati prijemnog ispita će biti objavljeni najkasnije do **10. srpnja 2020.** u 13.00 sati.